Óveðrið er skollið á Vestfjörðum , Norðvesturlandi og Norðausturlandi . Gefin hefur verið út rauð viðvörun í fyrsta sinn á Ströndum og Norðurlandi vestra . Hluti ástæðunnar fyrir rauðri viðvörun er að ölduhæð verður mikil . Varðskipið Þór sigldi vestur í gær vegna yfirvofandi óveðurs og er til taks í Ísafjarðardjúpi ef á þarf að halda en skipið hefur sinnt eftirliti á hafsvæðinu umhverfis landið undanfarna daga . Þá eru þyrlur Landhelgisgæslunnar sömuleiðis til taks í Reykjavík . Lítil skipaumferð er nú á Vestfjörðum . Fjögur skip liggja í vari undir Grænuhlíð og eitt tankskip er á leið fyrir Hornbjarg og fer suður með Vestfjörðum . Engin skipaumferð er á miðunum norður af landinu en stjórnstöð Landhelgisgæslunnar fylgist vel með skipaumferð umhverfis landið allt . Meðfylgjandi myndbönd voru tekin af áhöfn varðskipsins Þórs í morgun þegar skipið var út af Dýrafirði snemma í morgun . Eins og sjá má var þá farið að hvessa hressilega á Vestfjarðamiðum og gekk sjórinn yfir varðskipið . Á Norðurlandi fer verður versnandi og er orðið bálhvasst á norðanverðum Tröllaskaga . Stefán Vagn Stefánsson , yfirlögregluþjónn á Sauðárkróki , sagði um klukkan 11:00 að þar væri vind farið að herða verulega og veðrið væri að skella á . Aðspurður sagðist hann telja , og raunar vita fyrir víst , að menn hefðu verið að í gærkvöldi og í morgun við að tryggja muni fyrir veðrinu , líta til með bátum og tryggja að skepnur á útigangi hefðu fóður . Óveðrið færist suður og austur með landinu í dag . Gult ástand tekur við á höfuðborgarsvæðinu með ört vaxandi norðanátt , 18 til 23 metrum á sekúndu í vesturhverfum . Klukkan þrjú tekur við appelsínugult ástand , á höfuðborgarsvæðinu með norðan stormi eða roki , 20 - 28 metrum á sekúndu . Búast má við hækkandi sjávarstöðu vegna áhlaðanda og líkur á að smábátar geta laskast eða losnað frá bryggju . Fólki er bent á að ganga vel frá lausum munum og sýna varkárni . “ Appelsínugult ástand gildir til klukkan 7 í fyrramálið í höfuðborginni , en nær yfir allt land fram að aðfararnótt fimmtudags . Allar athugasemdir eru ábyrgð á þeirra sem þær skrifa . Stundin áskilur sér rétt til að fjarlægja ærumeiðandi og óviðeigandi athugasemdir .